Venus (Shocking Blues-sang)

«Venus» er en engelskspråklig nederlandsk sang. Shocking Blue spilte den inn på plate i 1969. Gruppa tok sangen til en førsteplass i USA og i fem land Europa rundt i 1970. Jentegruppa Bananarama gjorde en notabel coverversjon. Sangen vendte tilbake til en førstepass i USA og toppet listene i seks andre land verden rundt. Komposisjonen har vært med i tallrike filmer, TV-shows og coverversjoner har blitt gjort dusinvis av ganger av artister verden rundt. 

 Shocking Blue 
Den ble utgitt på singlen Pink Elephant PE 22015 i slutten av 1969. Sangen var hentet fra albumet At Home. Shocking Blues single nådde førsteplassen på Billboard Hot 100-listen 7. februar 1970. RIAA-sertifiseringen kom 28. januar 1970 for å ha solgt over én million eksemplarer, noe som skaffet gruppa en gullplate.

Sangens ledevokal ble fremført av Mariska Veres. Melodi og tekst ble skrevet av Robbie van Leeuwen, bandets gitarist, sitarist og bakgrunnsvokalist.

«Venus» ble remikset og gjenutgitt av danceprodusentene The BHF (Bisiach Hornbustel Ferrucci) Team i mai 1990. Den fikk en Top 10-plassering i Storbritannia og Australia 21 år etter at den opprinnelige utgivelsen fant sted. Remiksen hadde en hip house-rytme og samples, innbefattet en instrumentalversjon mikset av Don Pablo's Animals. Roberts David (2006): British Hit Singles & Albums (29th ed). London. Guinness World Records Limited. Side 164 ISBN 1-904-994-10-5

Singlen begynte med en sample av James Browns hit «The Payback Mix (Part One)» fra 1988. Denne utgivelsen av «Venus» lå som nummer fire på den britiske singelisten og som nummer åtte i Australia i 1990.

 Shocking Blues versjon i populærkulturen 
 Sangen var med i spillefilmen The Brady Bunch Movie
 En musikalsk versjon i cavemanstil forekom i Caos 2, som tema for Venus Fly Von Trappe.
 Den var med i filmen Gretne gamle gubber 2 (Grumpier Old Men)
 Sangen ble anvendt i en episode av Life on Mars fra 11. mars 2009, da en gruppe fra kabinpersonalet ankom en bar på en flyplass.
 Den ble parodiert av Muppetene i en samfunnsinformasjon på TV om V-chip og TV-ratinger.
 «Venus» ble anvendt i åpningssekvensen til spillefilmen Otis (2008).
 En spansk versjon ble spilt i Prison Break-episoden Good Fences.
 Sangen var med i spillefilmen Remember the Titans.
 D.J. Tanner (Candace Cameron) og hennes beste venn Kimmy Gibbler (Andrea Barber) sang «Venus» med Jesse Katsopolis (John Stamos) i en episode av sesong én av Under samme tak (Full House), hvor hun lærte dem hvordan en lykkes i et band.
 Sharon Watts (spilt av Letitia Dean) sang «Venus» i en episode av Østkantfolk (Eastenders).
 Morrissey, den forhenværende ledesangeren i The Smiths, anvendte Shocking Blues musikkvideo til «Venus», i en førkonsertvideo vist under hans turné i 2009.
 Den var med i spillefilmen Zonder Zelda.

 Bananarama 
«Venus» hadde vært en del av Bananaramas repertoar i flere år før gruppa faktisk spilte den inn på plate. Medlemmene Sarah Dalin, Siobhan Fahey samt Keren Woodward hadde en idé om å gjøre sangen om i dance musicstil, men ble møtt med motstand fra deres produsenter, Steve Jolley og Tony Swain. Banarama brakte idéen til produsenttrioen Stock Aitken Waterman, og «Venus» innledet samarbeidet med dem.

Dalin, Fahey samt Woodward hadde nesten fullført innspillingen av deres tredje album, True Confessions, med Jolly og Swain som produsenter. Stock Aitken Waterman motsatte seg også idéen, fordi de trodde at «Venus» ikke ville bli en god danceplate. Kvinnenes iherdighet gjorde at Stock Aitken Waterman ga etter og den ble en kjempehit verden over.

Bananaramas «Venus» lå sommer nummer én i Australia, Canada, New Zealand, Mexico og Sveits. Den lå som nummer to i Hongkong og Vest-Tyskland og ble en top ti-suksess i Belgia, Finland, Frankrike, Italia, Nederland, Norge, Portugal, i hjemlandet Storbritannia (nummer åtte på singlelistene), Sverige, Venezuela og Østerrike.

Samarbeidet om «Venus» førte til at Bananarama og Stock Aitken Waterman arbeidet sammen om gruppas oppfølgeralbum, Wow!, året etter.

En ny miks av sporet forekom som B-siden til den begrensede utgivelsen «Megarama 89» i Frankrike og Vest-Tyskland i 1989.

Bananarama nyinnspilte sangen. Den ble utgitt på gruppas album, Exotic, og ble senere remikset av Marc Almond, med nyinnspilt sang, og var med på gruppas album Drama (2005).

 Musikkvideo 
Musikkvideoen til «Venus» var gjenstand for omfattende spilling på MTV og andre videokanaler verden over og presenterte Bananarama i forskjellige kostymer, innbefattet hunndjevel, en fransk fristerinne, en vampyr og flere greske gudinner. I én sekvens i videoen ble Venus' fødsel, Sandro Boticellis  maleri, gjenskapt.

Videoen markerte et vesentlig skifte mot et mer glamorøst og sexy image av jentene som kontrasterte mot guttejentestilen i deres tidligere arbeider. Koreograf var Bruno Tonioli. Videoen ble reigssert av Peter Care.

 Bananaramas versjon i populærkulturen 
 I en episode av American Dad (Moon over Isla Island, sesong fem, episode to) ble sangen spilt, mens Roger foreslo å endre navnet på landet Isla til Bananarama med «Venus» som dets nasjonalsang.
 I spillefilmen American Pie: Bryllupet (American Wedding) var sangen med i en dansescene i en gaybar.
 Musikkvideoen ble besett og kommentert av Beavis og Butthead.
 Sangen ble anvendt i målsegmentet i Don Cherry's  Rock 'Em Sock 'Em Hockey (1989).
 Den kanadiske tenåringsdramaserien Degrassi: The Next Generation, som oppkalte hver episode etter en hit fra 1970-årene, oppkalte et avsnitt i to deler etter sangen.
 Det var den første sangen noensinne som en deltaker i den britiske versjonen av Don't Forget the Lyrics mislyktes i å fullføre.
 Sangen utgjør en større del av Gillettes reklamekampanje for kvinnebarbermaskinen «Venus».
 Den var med i spillefilmen Romy and Michele's High School Reunion.

 Andre coverversjoner 
 En versjon av sangen med Alvin and the Chipmunks, gjort i deres signaturstil, var med på albumet Born to Rock i 1988.
 Det tsjekkiske bandet Dunaj spilte inn en coverversjon i 1994.
 Da hun prøvesang for Spice Girls i begynnelsen av 1990-årene spilte Victoria Beckham inn en versjon av sangen på en demotape, som aldri var ment for utgivelse, men som siden har lekket ut på internett.
 Den polske sangeren Dona fremførte en coverversjon av sangen nyttårsaften 2009/2001 i Łódź. (TVP2).
 Girlband (finalist i britiske The X Factor i 2008) fremførte en coverversjon på sitt første liveshow.
 Den japanske sangeren Hitoma hadde en coverversjon på B-siden på sin single Japanese Girl i 2005. Den var tema i reklamen for Gillettes barbermaskin «Venus», forestillende Hitoma på en klippe i en lagune på Hawaii.
 I 1969 spilte den bulgarske sangeren Lila Ivanova sin versjon av sangen kalt «Venera».
 Walisiske Tom Jones gjorde en coverversjon på albumet Classic Tom Jones, utgitt i 1998.
 Lussi Lebrun gjorde en coverversjon under sesong åtte av Nouvelle Star.
 Kuma Koda spilte inn sangen til den japanske Gillette-reklamen i 2007 og utgav en fullstendig coverversjon på sitt studioalbum Trick (2009).
 No Angels, vinnere av første sesong av den tyske idolserien Popstars, gjorde en coverversjon på sitt album Pure (2002). Den versjonen ble anvendt i TV-reklamen for kvinnebarbermaskinen «Gillette Venus».
 I 1970 spilte det greske bandet Olympians inn sangen «To koritsi tou Mai» med «Venus»' melodi og tekst av Sevi Tiliakou.
 En coverversjon ble utgitt med daværende J-Pop Idol-sanger Yoko Nagayama, som ble hennes første store hit i 1986.
 Flere hi-NRG/eurodancecover-remikser av Obsession ble utgitt av Almighty Records i 2003.
 Vinneren av Eurovision Song Contest 2004, Ruslana, har spilt inn denne sangen på plate.
 Det belgiske jentebandet Seduced spilte inn en coverversjon. Den lå som høyest på en 25.-plass på den belgiske Top 50-singlelisten i 2004.http://acharts.us/song/4835 
 18. juli 1981 nådde nederlandske Stars on 45 førsteplassen på den amerikanske Billboard Hot 100-listen med en medley som innbefattet åpnngsgitarriffet til «Venus»
 Stefanie Sun, en singaporsk sanger/låtskriver, gjorde en coverversjon på sitt album Start (2002), som også hadde coverversjoner av «Hey Jude» og «Silent All These Years».
 Norske Erlend Øye spilte inn en del av sangen i en medley. Den ble utgitt på hans album som en del av DJ-Kicks-serien.

 Norsk versjon 
Kolbjørn Hagen og Daniel ( Steinar Danielsson ) har skrevet en norsk tekst. På norsk bærer den også tittelen «Venus».

 Innspilling 
 Nordre Sving. Utgitt på LP-platen Spelle litt for galleri (RCA CAS 76) i 1970.Nordre Sving: Spelle litt for galleri (RCA CAS 76, LP, 19070)
 Ole Giörtz og Alberts Shuffle (Kun Daniel er kreditert som tekstforfatter). Utgitt på singlen Nor-Disc 2107.001 i 1970. Produsent var Stein Robert Ludvigsen.

 Listeplasseringer (Shocking Blue) 
 Artist Liste Høyeste  plassering Uker på listen Dato for listeplasseirng Shocking Blue dutchcharts.nl - Shocking Blue - Venus# 223 (# 2 i 2 uker)12. juli 1969 Shocking Blue  VG-listanorwegiancharts.com - Shocking Blue - Venus# 216 (# 2 i 3 uker)1970 Shocking Blue  Finlandhttp://books.google.fr/books?id=dCkEAAAAMBAJ&pg=PA80&dq=%22venus%22+%22finland%22+shocking+blue&hl=fr&sa=X&ei=sj9gUuPBF4fYtAb_goDwAg&ved=0CDUQ6wEwAA#v=onepage&q=%22venus%22%20%22finland%22%20shocking%20blue&f=false#81970 Shocking Blue Chart Stats - Shocking Blue - Venus# 81117. januar 1970 Shocking Blue hitparade.ch - Shocking Blue - Venus# 118 (# 1 i 4 uker)28. oktober 1969 Shocking Blue  Billboard Hot 100-listen# 11970 Shocking Blue Shocking Blue - Venus - austriancharts.at# 22015. desember 1969

 Listeplasseringer (Bananarama) 
 Artist Liste Høyeste  plassering Uker på listen Dato for listeplassering Bananarama lescharts.com - Bananarama - Venus# 420 (# 4 i 1 uke)26. juli 1986 Bananarama dutchcharts.nl - Bananarama - Venus# 512 (# 5 i 1 uke)7. juni 1986 Bananarama # 114 (# 1 i 4 uke) 25. august 1986 Bananarama VG-listanorwegiancharts.com - Bananarama - Venus# 47 (# 4 i 1 uke)1986 Bananarama Chart Stats - Bananarama - Venus# 81331. mai 1896 Bananarama hitparade.ch - Bananarama - Venus# 117 (# 1 i 3 uker)22. juni 1986 Bananarama # 94 (# 9 i 1 uke)13. august 1986 Bananarama  Billboard Hot Dance Club Play-listen# 1 1986 Bananarama  Billboard Hot 100-listen# 1 1986 Bananarama Bananarama - Venus - austriancharts.at# 7121. august 1986

 Referanser 

Kategori:Sanger fra 1969